Document ID: /roh_data/filtered/fineweb-2-filterrobots_roh.jsonl.gz/16124

Las cumissiuns da sanadad dad omaduas chombras han vulì prolungar il stop d'admissiun limità per dus ulteriurs onns. Entaifer quest temp duai vegnir elavurà ina soluziun definitiva.
Cussegl federal propona dumber maximal
Il matg ha il Cussegl federal proponì da limitar il dumber da medis e da metter pli autas pretensiuns als medis e las medias. Per champs spezials duajan ils chantuns pudair prescriver dumbers maximals.
La proposta è uss par mauns da la cumissiun dal cussegl naziunal. Lezza vul tranter auter agiuntar a la lescha ulteriuras cundiziuns. Tranter auter duajan be medis che sa participeschan al sistem da dossiers da pazients electronics far giu quint sin donn e cust da l'assicuranza da basa.
RR novitads 11:00